ئەحمەد جەلال سەرۆک ئەنجومەن هەرێم کوردستان عراق - بەنگلادیش لە وتاریگ رووژنامەوانی وت: تەگبیرە لە هەفتەی ئایندە شاندیگ لە هەرێم کوردستان سەردان بەنگلادیش بکەێد، هەمیش لە رووژ ٢٣ لە مانگ ئاب شاند گەورەیگ لە بەنگلادیش و ئەرا یەکەمین جارە سەردان بەغداد و هەولێر کەێد.
وەگورەی سەرۆک ئەنجومەن، شاندەگە ٢٢ کۆمپانیای بەنگلادیشی گەورە هاناوی.
جەلال وتیش؛ شاندیگ لە باڵیۆزخانەی بەنگلادیش لە عراق لەی دویاییە سەردان فەرمانگەی پەیوەندیەیل دەیشتەکی لە هەرێم کوردستان کرد، و داوای دامەزریان ئەنجومەنیگ بازرگانی کرد، و ئی ئەنجومەنە قایمکردن کار ئابووری و بەرزەوکردن بڕ گواستنەوەی بازرگانی ناوەین هەرێم کوردستان و بەنگلادیش کەێدە ئامانج.
